Henry Thomas

Actor a cherddor o'r Unol Daleithiau yw Henry Jackson Thomas Jr. (ganwyd 9 Medi 1971). Ei ran fawr cyntaf oedd Elliott yn ffilm Steven Spielberg - E.T. the Extra-Terrestrial.

 Bywyd personol 
Ganwyd Thomas yn San Antonio, Texas. Mae ei fam, Carolyn L. (née Davies), yn wraig tŷ a roedd ei dad, Henry Jackson Thomas, yn beiriannwr hydrolig. Mynychodd Ysgol Uwchradd East Central a Choleg Blinn.

Mae teulu ei fam yn hanu o ogledd Cymru a teulu ei dad o Sir Gaerfyrddin. Mae'n cefnogi tîm pêl-droed Abertawe ac wedi dysgu ychydig o Gymraeg pan yn ymweld a Chymru.

 Gyrfa 

 Gyrfa actio 
Dywedodd Thomas ei fod wedi penderfynu bod yn actor yn wyth oed, ar ôl gwylio rhaglen arbennig am actio ar PBS a sylweddolodd ei fod eisiau dilyn gyrfa yn y maes. Yn dilyn clyweliad agored mewn gwesty yn San Antonio enillodd ran yn ei ffilm gyntaf, Raggedy Man (1981). Yn naw oed, aeth Thomas am glyweliad am y brif rhan yn E.T. the Extra-Terrestrial (1982). Enillodd y rhan drwy roi perfformiad ddagreuol, gan dynnu ar atgof go-iawn o weld ei gi anwes yn cael ei ladd gan gi cymydog. Roedd llwyddiant y ffilm yn fwy na'r disgwyl, a roedd Thomas yn poeni am ymateb eithafol rhai aelodau'r cyhoedd.

Serennodd Thomas ynCloak & Dagger, tra'n mynychu'r ysgol. Dychwelodd i ffilm yn y 1980au hwyr a'r 1990au cynnar gan ddechrau profi ei hun mewn rhannau oedolion, yn fwyaf nodedig fel fersiwn iau o Norman Bates yn Psycho IV: The Beginning, y cymeriad chwaraeodd Anthony Perkins yn wreiddiol. Aeth Thomas i Goleg Blinn (ble astudiodd athroniaeth a hanes) ond gadawodd ar ôl blwyddyn i actio yn llawn amser.

Ei ran oedolyn mwyaf amlwg mor belled oedd fel Samuel Ludlow yn Legends of the Fall (1994). Chwaraeodd Johnny Sirocco yn ffilm hanesyddol Martin Scorsese, Gangs of New York (2002). Chwaraeodd Hank Williams Sr. yn The Last Ride (2011). Yn y gyfres ABC Betrayal, mae'n chwarae T. J. Karsten. Bu hefyd yn chwarae Tom, tad cymeriad Carla Gugino, yn ffilm wreiddiol Netflix Gerald's Game (2017).

 Cerddoriaeth 
Roedd Thomas yn ysgrifennu caneuon, canu, a chwarae gitâr ar gyfer y band o San Antonio, Texas, The Blue Heelers (a enwyd ar ôl y brîd ci) o ganol i ddiwedd y 1990au. Er na arwyddodd y band i label recordio, cafodd ei albwm hunan-gynhyrchiedig Twister dderbyniad da a cael ei chwarae ar radio drwy'r taleithiau. Symudodd i Los Angeles yn 1998, a daeth y band i ben, ond parhaodd Thomas i ysgrifennu a recordio caneuon. Ym 1998, ymddangosodd ei gân "Truckstop Coffi" (a recordiwyd gyda'r Blue Heelers) ar drac sain V2 i'r ffilm Niagara, Niagara, lle ymddangosodd Thomas hefyd.

Yn 2003, Thomas gweithiodd gyda Nikki Sudden ar y gerddoriaeth ar gyfer ffilm Mika Kaurismäki Honey Baby, a oedd yn cynnwys pedwar cân gwreiddiol a ysgrifennwyd ac a berfformiwyd gan Thomas fel y ffug gerddor Tom Brackett. Roedd albwm ar y gweill, ond bu farw Sudden o drawiad ar y galon yn 2006.

 Ffilmyddiaeth 
+FfilmBlwyddynTeitlRhan1981Raggedy ManHarry Jr.1982E.T. the Extra-TerrestrialElliott1984MisunderstoodAndrew1984Cloak & DaggerDavey Osborne1986Frog DreamingCody1989ValmontRaphael Danceny1993Fire in the SkyGreg Hayes1994Curse of the Starving ClassWesley Tate1994Legends of the FallSamuel Ludlow1997BombshellBuck Hogan1997Niagara, NiagaraSeth1997Suicide KingsAvery Chasten1999FeverNick Parker2000A Good BabyRaymond Toker2000All the Pretty HorsesLacey Rawlins2001The QuickieAlex2002Dead in the WaterJeff2002I'm with LucyBarry2002Gangs of New YorkJohnny Sirocco2003I Capture the CastleSimon Cotton200311:14Jack2004Dead BirdsWilliam2006The Hard EasyPaul Weston2007The Last Sin EaterMan of God2007Suffering Man's CharityEric Rykell2008Red VelvetAaron2010Dear JohnTim2013Big SurPhilip Whalen2016Ouija: Origin of EvilFather Tom Hogan2017Gerald's GameTom
+TeleduBlwyddynTeitlRhanNodiadau1990Psycho IV: The BeginningNorman Bates IfancFfilm deledu1992A Taste for KillingCary SloanFfilm deledu1995Indictment: The McMartin TrialRay BuckeyFfilm deledu1996Riders of the Purple SageBern VentersFfilm deledu1998Moby DickIshmaelFfilm deledu1999Happy Face MurdersDylan McCarthyFfilm deledu2005Masters of HorrorJamiePennod: "Chocolate"2006DesperationPeter JacksonFfilm deledu2007–2008Without a TraceFranklin Romar2 bennod2009CSI: Crime Scene InvestigationJeremy KentPennod: "If I Had a Hammer"2011The MentalistThomas LisbonPennod: "Where in the World is Carmine O'Brien?"2013–14BetrayalT.J. Karsten13 pennod2015Sons of LibertyJohn AdamsCyfres fer2016Law & Order: Special Victims UnitSean RobertsPennod: "Making a Rapist"2017Better ThingsRobinCyfres 22018The Haunting of Hill House

 Anrhydeddau 
+Gwobrau ac enwebiadau ar gyfer actio BlwyddynGwobrau CategoriGwaith Canlyniad 1982 Gwobr Artist Ifanc Yr Actor Gorau Raggedy Man  1983 Gwobr Artist Ifanc Yr Actor Gorau E.T. the Extra-Terrestrial   Gwobrau Ffilm Yr Academi Brydeinig  Newydd-ddyfodiad Mwyaf Addawol i Prif Rhan Ffilm  Gwobrau'r Golden Globe Yr Actor Gorau  Gwobr Saturn Yr Actor Gorau  1985 Gwobr Artist Ifanc Yr Actor Gorau Cloak & Dagger  1996 Gwobrau'r Golden Globe Actor cefnogol gorau - Cyfres, Cyfres fer neu Ffilm Deledu Indictment: The McMartin Trial 

 Anrhydeddau eraill 
 VH1's "100 Greatest kid Stars"
 2005, safle #4, E!'s "50 Cutest Child Stars All Grown-up"

 Cyfeiriadau 

 Llyfryddiaeth 
 Holmstrom, John. The Moving Picture Boy: An International Encyclopaedia from 1895 to 1995, Norwich, Michael Russell, 1996, p. 387-388.

 Dolenni allanol 
 Henry Thomas ar Myspace


Categori:Genedigaethau 1971
Categori:Actorion ffilm o'r Unol Daleithiau
Categori:Actorion teledu o'r Unol Daleithiau
Categori:Cerddorion o'r Unol Daleithiau
Categori:Pobl o'r Unol Daleithiau o dras Gymreig